Enstîtuya Arkeolojiyê ya Almanî
Enstîtuya Arkeolojî ya Almanî bi almanî: Deutsches Archäologisches Institut (DAI ) di warê arkeolojiyê de (û warên din ên têkildar) enstîtuyeke lêkolînê ye. DAI di bin banê Wezareta Derve ya Almanyayê ya Federal de "ajanseke federal" e. Enstîtu ji aliyê Eduard Gerhard ve hatiye avakirin. Vêga buroyên DAIyê li bajarên Madrîd, Roma, Stembol, Atîna, Qahîre, Şam, Bexda, Tehran û San'ayê hene.